Asan-Maina (Guam). Asan-Maina (oʻqilishi: Assan-Maʼina)— AQShning Guam hududini gʻarbiy qirgʻogʻida joylashgan qishloq. Bu hudud sharqdagi Fonte daryosi vodiysi yonbagʻirlari boʻylab joylashgan Maina va Asan qirgʻogʻi jamiyatining nomlarini birlashtiradi. Asan Ikkinchi Jahon urushi, Guamni yaponlardan ozod qilish paytida Amerika Qoʻshma Shtatlari dengiz piyodalarining shimoliy qoʻnish hududi boʻlgan. Asan Beach Park Tinch okeani milliy tarixiy bogʻidagi urushdan soʻng hech qanday oʻzgarishlarsiz saqlangan tarixiy joydir. Asan-Mainani oʻz ichiga olgan yana bir jamoa bor bu Asan va Maina tepaliklarida joylashgan Nimitz tepaligidagi aholi jamoasi boʻlib, u Marianas qoʻshma mintaqasi shtab-hududida joylashgan(Asan-Maina Luchan tumanida joylashgan). Joy nomining kelib chiqishi. Asan oʻz nomini Chamorro soʻzidan olgan boʻlib, kam yoki kamdan-kam maʼnosini anglatadi. Maʼina soʻzining maʼnosi esa tugʻilish va suvga choʻmilish, yaʼni quyosh chiqishidan oldin onasi tomonidan choʻmiltirishga olib boriladigan yangi chaqaloq maʼnosini anglatadi. Ushbu eski marosim Isoning maʼbaddagi taqdimotiga oʻxshash boʻlib, unga taqlid qilingan. Tarixi. 1944-yil 21-iyulda amerikaliklar Guam jangi paytida orolni yapon qoʻshinlaridan ozod olish uchun Asan shahriga tushdilar. 3-dengiz diviziyasi 08:28 da Asan shahriga qoʻndi, 1-vaqtinchalik dengiz brigadasi esa janubdagi Agat yaqiniga qoʻndi. Yaponiya artilleriyasi 20 ta qoʻnish mashinasini choʻktirdi, ammo soat 09:00 ga kelib tanklar ikkala plyajdan ham qirgʻoqqa chiqdi. Amerika Qoʻshma Shtatlari dengiz piyodalari plyajni egallagandan soʻng, qirgʻoq ustidagi tepaliklarda mustahkamlangan yapon kuchlari bilan jang qiladi. Undan keyingi haftada amerikaliklar shimolga qarab chekinayotgan yapon kuchlarini taʼqib qilishgan va oxir-oqibat jangda gʻalaba qozonishgan. 1975-yil apreldan noyabrgacha sobiq Asan Kampi „Yangi hayot“ operatsiyasi paytida janubiy vetnamlik qochqinlar uchun qochqinlar lageri sifatida ishlatilgan. 1997-yil 6-avgustda Korean Air aviakompaniyasining 801-reysi Asan shahridagi Nimits-Xill ning sharqida halokatga uchradi. Keyinchalik ular xotirasiga yodgorlik qurildi. Aholini roʻyxatga olish. AQSh Sensus Byurosi Asan-Mainada quyidagi hududlarnigina aholisini roʻyxatdan oʻtqazadi: Asan, Maina va Nimitz Hill Annex. Taʼlimga eʼtibor. Guam oliy taʼlim tizimi orol hokimyati tomonidan boshqariladi. Janubiy Santa Ritadagi oʻrta taʼlim esa qishloq hokimyati tomonidan boshqariladi. Mudofaa Taʼlimi Faoliyati Departamentiga (DoDEA) kelsak, Asanda MakKol boshlangʻich maktabi va MakKol oʻrta maktablari bor, Guam oʻrta maktabi esa orolning yagona DoDEA oʻrta maktabidir. Parklar va dam olish maskanlari. Har yili orolning eng katta bayrami Pasxa tuxumi ovi Tinch okeani milliy bogʻida 10 000 dan ortiq tuxum bilan oʻtkaziladi. Shuningdek har yili qishloqda Janubiy Koreya, Yaponiya, Xitoy, Guam va Shimoliy Mariana orollaridan chempionlik uchun kurashadigan odamlar Xalqaro uchurtma uchirish musobaqasini oʻtkazishadi.